b"\n_START_ARTICLE_\nK\xc3\xb5pu\n_START_SECTION_\nAjalugu\n_START_PARAGRAPH_\nVanim arheoloogiline leid (K\xc3\xb5pu kaelav\xc3\xb5ru) on dateeritud 2. sajandisse. _NEWLINE_K\xc3\xb5pu nime p\xc3\xa4ritolu ei ole t\xc3\xa4pselt teada. Friedrich Kuhlbars on kirjutanud, et K\xc3\xb5pu nimi t\xc3\xa4hendab aiaga \xc3\xbcmberpiiratud kohta. 1481. aastal on Viljandist K\xc3\xb5ppu viivat teed nimetatud Koppesche Weg (saksa Koppe 'tipp, latv v\xc3\xb5i hari'). K\xc3\xb5pu m\xc3\xb5isa kohta on teateid aastast 1593 (Kepa; hiljem Gross-K\xc3\xb5ppo ehk Suure-K\xc3\xb5pu)\n_START_SECTION_\nJuhtimine\n_START_PARAGRAPH_\nValla tegevust juhib ja koordineerib kohalik omavalitsus, mille k\xc3\xb5rgeim organ on seitsmeliikmeline vallavolikogu eesotsas volikogu esimehe Thea P\xc3\xa4rnametsaga. Vallavalitsuse koosseisus on 7 liiget ning vallavalitsuse haldusaparaadis t\xc3\xb6\xc3\xb6tab 6 ametnikku (vallavanem, vallasekret\xc3\xa4r, tehniline sekret\xc3\xa4r, arendusn\xc3\xb5unik, hooldekodu juhataja-sotsiaalt\xc3\xb6\xc3\xb6taja, raamatupidaja)."